CELEX: 32005D0123
Language: el
Date: 2005-02-09 00:00:00
Title: 2005/123/ΕΚ: Απόφαση της Επιτροπής, της 9ης Φεβρουαρίου 2005, για τροποποίηση της απόφασης 2004/292/ΕΚ σχετικά με την εφαρμογή του συστήματος TRACES και την τροποποίηση της απόφασης 92/486/ΕΟΚ [κοινοποιηθείσα υπό τον αριθμό Ε(2005) 279] (Κείμενο που παρουσιάζει ενδιαφέρον για τον ΕΟΧ)

11.2.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 39/53
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 9ης Φεβρουαρίου 2005
   για τροποποίηση της απόφασης 2004/292/ΕΚ σχετικά με την εφαρμογή του συστήματος TRACES και την τροποποίηση της απόφασης 92/486/ΕΟΚ
   [κοινοποιηθείσα υπό τον αριθμό Ε(2005) 279]
   (Κείμενο που παρουσιάζει ενδιαφέρον για τον ΕΟΧ)
   (2005/123/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), και ιδίως το άρθρο 20 παράγραφος 3,
   την απόφαση 92/438/ΕΟΚ του Συμβουλίου, της 13ης Ιουλίου 1992, για τη μηχανογράφηση των κτηνιατρικών διαδικασιών εισαγωγής (σχέδιο Shift), για την τροποποίηση των οδηγιών 90/675/ΕΟΚ, 91/496/ΕΟΚ και 91/628/ΕΟΚ, της απόφασης 90/424/ΕΟΚ και για την κατάργηση της απόφασης 88/192/ΕΟΚ (2), και ιδίως το άρθρο 12,
   Εκτιμώντας τα ακόλουθα:
   
               (1)
            
            
               Η απόφαση 2003/24/ΕΚ της Επιτροπής, της 30ής Δεκεμβρίου 2003, όσον αφορά την ανάπτυξη ενός ενοποιημένου μηχανογραφικού κτηνιατρικού συστήματος (3) προβλέπει την εφαρμογή του συστήματος TRACES.
            
         
               (2)
            
            
               Η ενσωμάτωση στο σύστημα TRACES όλων των στοιχείων που περιλαμβάνονται στα κοινά κτηνιατρικά έγγραφα εισόδου για τα προϊόντα, που προβλέπονται από τον κανονισμό (ΕΚ) αριθ. 136/2004 της Επιτροπής, της 22ας Ιανουαρίου 2004, για τη θέσπιση διαδικασιών κτηνιατρικών ελέγχων στους συνοριακούς σταθμούς επιθεώρησης της Κοινότητας κατά την εισαγωγή προϊόντων που προέρχονται από τρίτες χώρες (4), συνιστά μια τεράστια αύξηση του φόρτου εργασίας για τους συνοριακούς σταθμούς επιθεώρησης.
            
         
               (3)
            
            
               Οι εισαγωγές στην Κοινότητα προϊόντων ζωικής προέλευσης που υπόκεινται στις ιδιαίτερες διαδικασίες οι οποίες προβλέπονται στην οδηγία 97/78/ΕΚ του Συμβουλίου, της 18ης Δεκεμβρίου 1997, για τον καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες (5) πρέπει ωστόσο να κοινοποιούνται με το σύστημα TRACES.
            
         
               (4)
            
            
               Η απόφαση 2004/292/ΕΚ της Επιτροπής, της 30ής Μαρτίου 2004, σχετικά με την εφαρμογή του συστήματος TRACES και την τροποποίηση της απόφασης 92/486/ΕΟΚ (6) προβλέπει τη χρησιμοποίηση του συστήματος TRACES από τα κράτη μέλη από την 1η Απριλίου 2004.
            
         
               (5)
            
            
               Τα κράτη μέλη χρειάζονται προθεσμίες για την ευαισθητοποίηση και την κατάρτιση των διαμετακομιστών προκειμένου αυτοί να συμμετάσχουν ενεργά στην ενσωμάτωση των δεδομένων στο σύστημα TRACES.
            
         
               (6)
            
            
               Οι συνδέσεις μεταξύ του συστήματος TRACES και των μηχανογραφημένων συστημάτων των υφιστάμενων υγειονομικών δηλώσεων σε ορισμένα κράτη μέλη καθιστούν αναγκαίο ένα ενδελεχές στάδιο πειραματισμού.
            
         
               (7)
            
            
               Συνεπώς, η απόφαση 2004/292/ΕΚ πρέπει να τροποποιηθεί.
            
         
               (8)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο άρθρο 3 της απόφασης 2004/292/ΕΚ, η παράγραφος 2 αντικαθίσταται από το ακόλουθο κείμενο:
   
      «2.   Τα κράτη μέλη μεριμνούν ώστε από την 31η Δεκεμβρίου 2004 να καταγράφονται στο σύστημα TRACES τα ακόλουθα στοιχεία:
      
                  α)
               
               
                  τα τμήματα I και II των υγειονομικών πιστοποιητικών που συνδέονται με τις συναλλαγές καθώς και το τμήμα III κατά τη διενέργεια ελέγχων·
               
            
                  β)
               
               
                  τα κοινά κτηνιατρικά έγγραφα εισόδου για όλα τα ζώα που εισάγονται στην Κοινότητα·
               
            
                  γ)
               
               
                  τα κοινά κτηνιατρικά έγγραφα εισόδου για όλες τις παρτίδες που απορρίπτονται καθώς και για όλα τα προϊόντα που υπόκεινται στις ακόλουθες ιδιαίτερες διαδικασίες σύμφωνα με την οδηγία 97/78/ΕΚ:
                  
                              i)
                           
                           
                              την ειδική διαδικασία παρακολούθησης του άρθρου 8 παράγραφος 4,
                           
                        
                              ii)
                           
                           
                              τη διαδικασία διαμετακόμισης από μια τρίτη χώρα προς μια άλλη τρίτη χώρα του άρθρου 11 παράγραφος 1,
                           
                        
                              iii)
                           
                           
                              τη διαδικασία μεταφοράς προς τις ελεύθερες ζώνες, τις ελεύθερες αποθήκες ή τις τελωνειακές αποθήκες του άρθρου 12 παράγραφος 1,
                           
                        
                              iv)
                           
                           
                              τη διαδικασία εφοδιασμού των θαλάσσιων μεταφορικών μέσων του άρθρου 13 παράγραφος 1,
                           
                        
                              v)
                           
                           
                              τη διαδικασία επανεισαγωγής προϊόντων κοινοτικής καταγωγής του άρθρου 15 παράγραφος 1.
                           
                        
            3.   Με την επιφύλαξη της παραγράφου 2 σημείο γ), τα κράτη μέλη μεριμνούν ώστε να καταγράφονται στο σύστημα TRACES από την 30ή Ιουνίου 2005 όλα τα κοινά κτηνιατρικά έγγραφα εισόδου και όλα τα προϊόντα που εισάγονται στην Κοινότητα, όποια και αν είναι η υπαγωγή του εμπορεύματος σε τελωνειακό καθεστώς.»
   
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 9 Φεβρουαρίου 2005.
      
         
            Για την Επιτροπή
         
         Markos KYPRIANOU
         
         
            Μέλος της Επιτροπής
         
      
   
   
      (1)  ΕΕ L 224 της 18.8.1990, σ. 29· οδηγία όπως τροποποιήθηκε τελευταία από την οδηγία 2002/33/ΕΚ του Ευρωπαϊκού Κοινοβουλίου και του Συμβουλίου (ΕΕ L 315 της 19.11.2002, σ. 14).
   
      (2)  ΕΕ L 243 της 25.8.1992, σ. 27· απόφαση όπως τροποποιήθηκε τελευταία από τον κανονισμό (ΕΚ) αριθ. 806/2003 (ΕΕ L 122 της 16.5.2003, σ. 1).
   
      (3)  ΕΕ L 8 της 14.1.2003, σ. 44.
   
      (4)  ΕΕ L 21 της 28.1.2004, σ. 11.
   
      (5)  ΕΕ L 24 της 30.1.1998, σ. 9· οδηγία όπως τροποποιήθηκε τελευταία από τον κανονισμό (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου (ΕΕ L 165 της 30.4.2004, σ. 1, διορθωτικό στην ΕΕ L 191 της 28.5.2004, σ. 1).
   
      (6)  ΕΕ L 94 της 31.3.2004, σ. 63.